5 Bino bintu byo byapichile, kwajinga kijiilo+ kya Bayudea, ne Yesu wayile ku Yelusalema.2 Monkamwa mu Yelusalema ku Kibelo kya Mikooko+ kwajinga kizhiba kyo batelanga mu Kihebelu amba Betezeda kyo bazhokolwesheko tubukonde tutanu.3 Mu tuno tubukonde mwalaalanga bantu bavula bakolelwenga, bampofu, balemana ne boba bapapile* maboko ne maulu.4 *——5 Bino kwajinga muntu umo wakolelwe pa myaka 38.6 Byo amwene uno muntu saka alaala, ne byo ayukile’mba wakolelwe pa myaka yavula, Yesu wamwipwizhe’mba: “Nanchi ubena kukeba kubukwa nyi?”+7 Uno muntu wakolelwe wamukumbwile’mba: “Mwane, kafwako muntu wa kungibizha mu kizhiba umvwe mema beavundankanya ne, bino amiwa umvwe kankebe kutwelamo, mukwabo upichila kulutwe yami.”8 Yesu wamwambijile’mba: “Imana! Shikula mukeka* wobe wende.”+9 Ponkapotu uno muntu wakosele kabiji washikwile mukeka* wanji watendeka ne kwenda.Aje juba jajinga juba ja Sabado.10 Onkao mambo, Bayudea batendekele kwambila uno muntu ye babukile’mba: “Jino juba ke juba ja Sabado, kechi wafwainwa kusenda mukeka* wobe ne.”+11 Bino aye wibakumbwile’mba: “Awa yenka wambuka ye wa kuñambila’mba, ‘Shikula mukeka* wobe wende.’”12 Abo bamwipwizhe’mba: “Nanchi ñanyi waji kukwambila’mba, ‘Shikula mukeka wende’?”13 Bino uno muntu ye babukile kechi wayukile Yesu ne, mambo Yesu watwelele mu jibumba jajinga kokwa.14 Kepo Yesu amutaaine mu nzubo ya Lesa ne kumwambila’mba: “Tala, pano wabukwa. Kange ukabwezhepo kulenga mambo ne, pa kuba’mba kintu kyakilamo kutama kikabule kukumwekela.”15 Uno muntu wayile na kubuula Bayudea amba Yesu ye waji kumubuka.16 Na mambo a kino, Bayudea batendekele kukatazha Yesu, mambo waubilenga bino bintu pa juba ja Sabado.17 Bino aye wibambijile’mba: “Batata ne luno bakingila, ne amiwa nkingila.”+18 O ene mambo Bayudea o bakebejilenga mwa kumwipayila, kechi na mambo a kuzhilululatu juba ja Sabado ne, bino ne na mambo a kutongola Lesa amba Batata,+ kwiesakanya aye mwine na Lesa.+19 Onkao mambo, Yesu wibambijile’mba: “Kinetu nemwambila namba, Mwana kechi wakonsha kwiubila kintu aye mwine ne, bino aye uba kyonka kyo amona Shanji na kuba.+ Mambo bintu byonse Shanji byo oba, ne Mwana naye byo byo oba.20 Mambo Shanji watemwa Mwana+ kabiji umumwesha bintu byonse aye byo oba, kabiji ukamumwesha ne mingilo yakila pa ino, kuba’mba mukakumye.+21 Byonkatu Shanji byo asangula bafu ne kwibapa bumi,+ ne Mwana naye upana bumi ku boba bo akeba kupa.+22 Mambo Shanji kechi uchibila mambo muntu nangwa umo ne, pakuba Mwananji ye ye apa luusa lwa kuchiba mambo onse,+23 pa kuba’mba bonse bakonshe kunemeka Mwana byonkatu byo banemeka Shanji. Yense ubula kunemeka Mwana kechi unemeka ne Shanji wamutumine ne.+24 Kinetu nemwambila namba, Yense umvwa byambo byami ne kwitabila yewa wantumine ukekala na bumi bwa myaka ne myaka,+ kabiji kechi ukazhatwa ne, bino wafumamo mu lufu ne kwikala na bumi.+25 “Kinetu nemwambila namba, kimye kibena kwiya kabiji kyafika, bafwa kyo bakomvwa jiwi ja Mwana Lesa, ne boba baumvwijile bakekala na bumi.26 Byonkatu Shanji byo aji nsulo ya bumi,*+ wamupa ne Mwananji bulume bwa kupana bumi.+27 Kabiji wamupa luusa lwa kuchiba mambo,+ mambo aye ye Mwana muntu.+28 Kange mukumye kino ne, mambo kimye kibena kwiya aba bonse baji mu bilende* kyo bakomvwa jiwi janji+29 ne kufumamo, aba baubilenga byawama bakasangukila ku bumi, ne boba baubilenga byatama bakasangukila ku kije.+30 Amiwa kechi nakonsha kwiubila kintu ami mwine ne. Nchibila bantu mambo monka mo naumvwina, kabiji nchibila bantu mambo monka mo aolokela,+ mambo kechi nguba kyaswa muchima wami ne, bino nguba kyaswa muchima wa yewa wantumine.+31 “Umvwe neshimuna ami mwine ku bantu, kechi baketabila byambo byo ñamba ne.+32 Kuji muntu mukwabo unshimuna ku bantu, kabiji amiwa nayuka namba bintu byo amba pe amiwa bya kine.+33 Anweba mwatuma bantu kwi Yoano, ne aye washimuna bukine.+34 Nangwa byonkabyo, amiwa kechi nkeba muntu kunshimuna ku bantu ne, bino naamba bino bintu namba mukapuluke.35 Uno muntu wajinga lampi watemenenga ne kuba kyeya, kabiji mu kakimye kacheche anweba mwaswile kusangalela mu kyeya kyanji.+36 Bino kushimuna kwami kwakila kwa kwa Yoano, mambo mingilo yonka yo bampele Batata kwingila, yo yo mbena kwingila, kabiji yo ibena kumwesha’mba Batata bo bantumine.+37 Kabiji Batata bantumine, nabo banshimuna.+ Anweba mukyangye kumvwapo jiwi jabo kabiji kechi mwakimonapo kala byo bamweka ne,+38 kabiji byambo byabo kechi biji mwi anweba ne, mambo kechi mwaitabila yewa ye batumine ne.39 “Anweba mukebakeba mu Binembelo,+ mambo mulanguluka’mba mo mo mukamwena bumi bwa myaka ne myaka; kabiji byonka bino* byo binshimuna amiwa.+40 Pakuba anweba mubena kukana kwiya kwi amiwa+ kuba’mba mukekale na bumi.41 Amiwa kechi ntambula lukumo ku bantu ne,42 bino nayukishatu bulongo namba kechi mwamutemwa Lesa ne.43 Naishila mu jizhina ja Batata, bino anweba kechi mwantambwila ne. Umvwe muntu ungi waishila mu jizhina janji mwine, mukamutambwila.44 Mwakonsha kwitabila byepi, byo mwinemeka anwe bene na bene, ne byo mubula kukeba lukumo lufuma kwi Lesa yenka umotu?+45 Kange mulanguluke’mba nkemushinawina kwi Batata ne; koaji wimushinawina, aye Mosesa,+ yenka ye mwaketekela.46 Inge mwaitabijile Mosesa, ne amiwa umvwe mwangitabila mambo aye wanembele pe amiwa.+47 Bino inge mwabula kwitabila bintu byo anembele, muketabila byepi byo ñamba?”
bem_Latn